Diari Oficial de la Generalitat Valenciana


Sumari del DOGV 376, del 14-05-1986 (1986/806220)

DECRET 52/1986, de 21 d'abril de 1986, del Consell de la Generalitat Valenciana, pel qual es modifica l'article 45 del Decret 2/1986, de 13 de gener.
-----------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1986/04/21/52/dof/vci/html**

### Dades del document

Número de DOGV
:   376

Data del DOGV
:   14-05-1986

Secció del DOGV
:   DISPOSICIONS GENERALS

Número del document
:   1986/806220


Data del document
:   21-04-1986

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 52/1986, de 21 d'abril de 1986, del Consell de la Generalitat Valenciana, pel qual es modifica l'article 45 del Decret 2/1986, de 13 de gener.  
Atenent la sol·licitud de la Presidència de la Generalitat, a través de la Direcció General d'Interior, de formar part de les Comissions Provincials de Qualificació d'Activitats d'Alacant, Castelló i València, la composició de les quals es regula en l'article 45 del Decret 2/1986, de 13 de gener, del Consell de la Generalitat Valenciana, pel qual es modifica el Reglament Orgànic i Funcional de la Conselleria d' Obres Públiques, Urbanisme i Transports   
Considerant que la sol·licitud esmentada es fonamenta en les atribucions que corresponen a la Subsecretaria Tècnica de la Presidència i òrgans depenents en matèria d'espectacles, recollits en el Decret 27/1985, de 30 de juliol, del President de la Generalitat, i Decret del Consell 6/1986, de 10 de febrer, pel qual es determina la competència sancionadora en matèria d'espectacles.   
Considerant que aquest Decret 6/1986 serà d'aplicació als espectacles, esports, jocs, recreació i establiments destinats al públic i a les altres activitats d'anàlogues característiques, i pel que fa a les condicions dels locals i establiments en els quals es celebren etc, pot incidir en els assumptes de què coneguen les Comissions Provincials de Qualificació d'Activitats.   
Per tot això, i en compliment del que estableix l'article 22 de la Llei 5/1983, de 30 de desembre, de Govern Valencià, a proposta del Conseller d'Obres Públiques, Urbanisme i Transports, i amb la deliberació prèvia del Consell de la Generalitat Valenciana en reunió celebrada el dia 21 d'abril de 1986,   
Article únic  
L'article 45 del Decret 21/1986, de 13 de gener, del Consell de la Generalitat Valenciana, resta redactat de la manera següent:   
«Les Comissions Provincials de Qualificació d'Activitats d'Alacant, Castelló i València s'adscriuen al Gabinet d'Ordenació del Territori i Medi Ambient i tenen la composició següent:   
President: El Conseller d'Obres Públiques, Urbanisme i Transports, qui podrá delegar en el Secretari General o en un dels Directors Generals de la Conselleria.   
Vice-president: el Director del Gabinet d'Ordenació del Territori i Medí Ambient, qui podrá delegar en el Cap del Servei d'Activitats Qualificades.   
Vocals:   
-Un Director General o, en representació seua, un funcionari amb categoria orgánica de Cap de Servei de la Presidència de la Generalitat i de cadascuna de les Conselleries següents: Sanitat i Consum, Treball i Seguretat Social, Indústria, Comerç i Turisme, Agricultura i Pesca i Administració Pública.   
-Un Diputat en representació de la Diputació Provincial.   
DECRETE:   
-L'Alcalde-President de l'Ajuntament de la Capital de la Província, i-Tres Alcaldes-Presidents d'Ajuntaments de la Província designats pel President de la Comissió.   
-Secretari: el Cap del servei d'Activitats Qualificades de la Conselleria d'Obres Públiques, Urbanisme i Transports o, per expressa designació del President, un funcionari del Servei esmentat.   
-Ponents. Actuaran com a Ponents de cada Comissió Provincial de Qualificació d'activitats, que a aquestos efectes tindran la condició de Vocals amb veu però sense vot, els següents:   
-Un Tècnic Superior designat per la Presidència de la Generalitat.   
-Un Tècnic Superior designat per la Conselleria d'Obres Públiques, Urbanisme i Transports.   
-Un Metge i un Veterinari designat per la Conselleria de Sanitat i Consum.   
-Un Tècnic superior de Seguretat i Higiene en el Treball, designat per la Conselleria de Treball i Seguritat Social.   
A més a més el President pot designar com a Ponents les persones que hagen de dictaminar els projectes rebuts entre els qui, a aquestos efectes, li siguen proposats, a requeriment seu, per les Conselleries i altres Organismes que tinguen relació més directa amb l'activitat que es tracte, o per raó de les cicumstàncies que puguen derivar-se'n.»   
València, 21 d'abril de 1986.   
El President de la Generalitat  
JOAN LERMA I BLASCO  
El Conseller d'Obres Públiques, Urbanisme i Transports,  
RAFAEL BLASCO I CASTANY


Còpia Permalink ELI